SIFUNDVO 28
Yini Letfolakala Ekhelini Letfu Le-Internet?
Jesu Khristu watjela balandzeli bakhe kutsi: “Akukhanye kukhanya kwenu embikwebantfu, kuze babone lokulungile lenikwentako, bese badvumisa uYihlo losezulwini.” (Matewu 5:16) Kute sente loko, sibusebentisa kahle bucwepheshe besimanjemanje lobufaka ekhatsi i-Internet. Likheli letfu le-Internet lelitsi jw.org, linekwatiswa lokusemtsetfweni lokumayelana netinkholelo nemisebenti yaboFakazi BaJehova. Yini letfolakala kulo?
Timphendvulo teliBhayibheli temibuto levame kubutwa. Ungatfola timphendvulo taleminye imibuto lebalulekile bantfu labake bayibuta. Lesitfupha yayo iyaphendvulwa kulelipheshana lelitsi Ungatsandza Yini Kwati Liciniso? lelitfolakala kulelikheli ngetilwimi letingetulu kwa-400. Ungaphindze utfole ne-Lihumusho Lemhlaba Lomusha ngetilwimi letingetulu kwa-100 naletinye tincwadzi letisekelwe eBhayibhelini, njengaletsi Lifundzisani Mbambambamba LiBhayibheli? nabomagazini labasandza kuphuma be-Sicongosekulindza ne-“Phaphama!” Linyenti laletincwadzi ungakhona kutifundza nobe utilalele kulelo kheli. Ungaphindze ukwati kutitsatsa kulo utifake ku-CD, ungatitfola nangeluhlelo lwe-PDF, nobe lwe-EPUB. Ungakhona nekuphrinta emakhasi lambalwa kute uwakhombise umuntfu lonenshisekelo yekufundza lokubhalwe ngelulwimi lwakhe. Ema-video ayatfolakala ngetilulwimi letinyenti tetandla. Ungakhona nekufaka ku-CD ema-drama eliBhayibheli lalalelwako, nema-drama eliBhayibheli labukelwako kanye nemculo lomnandzi longawulalela ngesikhatsi sakho.
Kwatiswa lokumayelana naboFakazi BaJehova. Lokunye lokutfolakalako tindzaba takamuva nema-video emsebenti wetfu wemhlaba wonkhe, tentakalo letitsintsa boFakazi BaJehova kanye nelusito lesiluniketile. Ungaphindze utfole nekwatiswa ngemihlangano letako nemakheli alamanye emahhovisi etfu eligatja.
Ngekusebentisa letindlela, senta kukhanya kweliciniso kukhanye kuto tonkhe tincenye temhlaba. Bantfu bakuwo onkhe emave bayazuza ngaloluhlelo, ngisho nebase-Antarctica. Sithandazela kutsi ‘livi laJehova lichubeke landza ngekushesha’ kuwo wonkhe umhlaba, kute kudvunyiswe Nkulunkulu.
Likheli lelitsi jw.org libasite njani bantfu labanyenti kutsi bati liciniso leliBhayibheli?
Yini longatsandza kuyibuka ekhelini letfu le-Internet?
ssw_Latn ssw_Latn ssw_Latn ssw_Latn ssw_Latn ssw_Latn ssw_Latn ssw_Latn